આ વિશે વધુ જણાવતાં અન્ય રહેવાસી કેતન શાહે મિડ-ડે LOCALને કહ્યું હતું કે ‘લક્ષ્મીનારાયણ લેનમાં ૨૦થી વધુ બિલ્ડિંગો આવેલાં છે. આ વિસ્તારને સાઇલન્સ ઝોન તરીકે જાહેર કર્યા પછી પણ નિયમોનું ઉલ્લંઘન થતું હોવાથી અમે રહેવાસીઓએ આ વિશે સુધરાઈના જ્-નૉર્થ વૉર્ડ અને માટુંગા પોલીસને પણ જાણ કરતાં તેમણે અમને ઘણો સર્પોટ કર્યો હતો અને અમને સારો પ્રતિસાદ મળ્યો હતો. ત્યાર બાદ ગેટ-ટુગેધર અને બે કલાકની માસ અવેરનેસ મૂવમેન્ટ કરવામાં આવ્યાં હતાં જેમાં ૨૦૦ જેટલા રહેવાસીઓ જોડાયા હતા. આ મૂવમેન્ટમાં ગલીઓમાં અમુક સ્થળોએ સુધરાઈની પરવાનગીથી સિન્સિયર રિક્વેસ્ટનાં બૅનરો લગાવવામાં આવ્યાં હતાં. સુધરાઈએ અમારી આ મૂવમેન્ટને પ્રોત્સાહન આપ્યું હતું. આમ કરવાથી કાયદો પણ જળવાઈ રહેશે અને રહેવાસીઓને તકલીફ નહીં થાય.’